《余以檄出机宜陈伯英先往西津候别舟行风作才前辄退竟为江隔遂呼酒自饮》
宋代·曾丰

我出公追送，公贤我急亲。文拘犹得说，风阻不由人。

一厅河为祟，时乎酒作春。相为酬酢礼，方象是嘉宾。

作者简介：（1142—?）乐安人，字幼度。孝宗乾道五年进士。以文章名。累官知德庆府。晚年无意仕进，筑室称樽斋，以诗酒自娱。有《缘督集》。